
FIATALEMBER 


én a 15.000 évnélküli életet, a 20 éves éle- 
tedet rakétázom, 
de ezzel nem mondom, hogy lányért, becsü- 
letért vagy valami más tizigés lelkiisme- 
retgyulladásért 
fejest ugorj a 6-ik emeletről. 
Mert fiatalember ez röhögni való 


De ha késő este kiszédülsz az utcákra 
a villanykörtés cellákból 
vagy a műhelyek gazdás karmaiból, 
vagy akár a föld alatt száguldó villamosok 
légfékje mellől 
s polucios örömmel kievezel a kor-, , 
sárga 
| kontraszt 
-ott 


zók gépfegyverezni valón nyálas 
emberkáoszába — görbült ivlám- 
pák szalmanyalábokat kvarcolnak 


raat 
vagy a bordélyviskók vörös divá- | his 
nyain üvöltöd az életet, 
vagy a vén, keritővé kényszeredett jövendőbeli 
anyósod csiklandoz a sápkóros lánya köré a 
mindennapos pörköltjével, 
— sárga kontraszt ott a lány — 
lány, látom a négyzetnyi falak közt a rossz 
tüdeje fólévisit a varrógépes életének 
s a kapuszáju Némber, 
SÁRGA KONTRASZT! 
s te elhiszed, hogy élet! 
Milyen róhógni való ez fiatalember, 
fiatalember! fiatalember! 


Mert neked sohasem mondták meg, hogy a 
munka nem erény, 

neked azt sem mondták meg, hogy a tested 
legjobb életéért 

a jog bátorságával csákányozd magad alá a 
| dolgokat, 

— az emberis csak bardtos vagy ellenes matéria — 


neked nem mondják meg, hogy ki az a min- ` 


den-mindegybe narkotizáló Anatole France, 
s a Többi, 
hogy ők épitkeznek bennek és formálnak 
marionettes tipusba 
talán nekik se tudottan (?) 
hájhasu akarások alá. 
Neked nem mondják meg, hogy ki az a cél- 
tudatos, mérföldes tenyér, 
aki lila nyavalygások elől simogatja ketté a 
drapériákat a jószagu szinházakban 
a mozikban az ,erkólcs diadalát" plakátozza 


BARTHA SÁNDOR VÖRÖS ZÁSZLÓ CIMÜ KÖNVÉBŐL. 


a bamba házmesternék s az anyák eszébe, 
s amelyik a szentimentálizmus millió képes- 
lapjával (röpirat !) 
ökörnyálazza holdkorosra a varrólányok és 
a jóinú henteslegények életét. 
Neked semmit se mondanak meg, 
téged, hagynak: ó szent szabadság ! 


Te, aki a belváros errekciós himjei s a tér- 
dig bokák nóstényei kózt pelyhesedtel, 
vagy a külváros csatornái körül szemelted 
ki magadnak az asszonyt és a tüdővészt 
fiatalember, te nem tudod mi az élet. 
AZ ECET 


Az élet a labilitás 

az akárhol felterebélyesedés 

az akármikor nótábazendülés 

a hét vasárnapos hét 

a nevetés, az ököl, a közel messzi, 
Szociálizmus, Anarchizmus, bitós halál, 
Ertem! Erted ? Ertem !!! 


És most képzeld mindehez a vizeket, 
de mindenütt, mindenütt a földön: 
evezősök kedve pirosba zenditi a levegő 
ragyogó testét, 
képzeld a zöld mezőnyöket: 
metszetes testü atléták pukkanásig feszitik a 
mellüket, 
hogy elsóknek roskadjanak a célbirók elé, 
képzeld el, hogy otthon üresek a tág, hatal- 
mas homloku kórházak, 
a horizonton egészséges gyerekek sikoltoz- 
nak a kilométeres hullámvasutakon, 
a hegyekből felrakétázik a fehér ruhás lányok 
szabadult élete, 
a világ vacsoráján senkisem marad éhes 
és mindenütt felzendülnek a hegedük, 
a parkokban póznás legények és nevető 
lányok vitatkoznak a Mindenről, 
és senki sem kérdezi miért, hogy főbedur- 
rantsa magát 


Fiatalember ha nekem hiszel tudom szemen- 
röhögnek a bölcsek és a józanok, 
de én, aki átfetrengett éjszakákon s parázs 
testvéreim 
közti verekedéssel viz alá gyilkoltam ma- 
gamban a művészt, a poétát, 

— hogy eszközzé teljesedjék — 


utat szőnyegezek eléd 


MERESZ JATEK 
Luxemburg Róza 1870—1919. 


A „Kreuzzeitung“-töl a , Vorwarts“-ig a „terror“, 
a „pucscsizmus“, az „anarchia“, a „diktatúra“ elleni 
szitkozödästöl zúg a német sajtó, 

Quis tulerit Gracchos de seditione querentes ? 

Ki nem hatódik meg, ha a polgári anarchia ku- 
polaórei és azok, akik 4 év alatt Európát rommá vál- 


toztatták — a proletárdiktatúra , anarchiájáról" ordi- 
toznak. 


A vagyonos osztályok, amelyek ezer évig sohse 
riadtak vissza attól, hogy rabszolgáik legkisebb láza- 
dását minden erőszak és minden alávalóság eszközé- 
vel nyomják el, hogy megvédjék a rendnek: a magán- 
tulajdonnak és osztályuralomnak a palladiumát — 
most kétségbeesnek a rabszolgák terrorján és erő- 
szakán. A Thiersek és Cavaignac-ok, akik az 1848. 
juniusi mészárlásban proletár férfiak, asszonyok és 
gyermekek tizezreit gyilkolták le, a párizsi kommün 
rémtetteiről szóló bőgéssel töltötték meg a világot. 

A Rewentlovok, a Friedbergek, Erzbergerek, akik 
egy szuszra másfél millió német férfit és ifjut vittek 
vágóhidra — Longwy-ért, Briey-ért, új gyarmatokért ; 
a Scheidemann-Ebertek, akik négy éven át minden 
eszközzel támogatták a legnagyobb érvágást, amely 
az emberiséget érte — ők rekedt kórusban kiabálnak 
arról a „terrorról“, arról a ,rémuralomról", amely a 
proletárdiktatúrával bekövetkezik! Próbáljanak ezek 
az urak kicsit visszalapozni saját tórténetiikre! 

Terrornak és rémuralomnak épen a polgári for- 
radalmakban igen határozott szerepe volt. A nagy 
angol és nagy francia forradalomban a király lefejez- 
tetése jelentette a feudalizmus világtörténeti megtöré- 
sét, a feltörekvő polgári társadalom lábraállásának egy 
aktusát, amely polgári társadalom a forradalom alatt 
spontánul és tombolva dolgozta magát a volt uralom 
egyenes ellentétéig. A Stuart Károly feje fölött meg- 
villant bárd és a Bourbonok tökfeje fölött megvillant 
guillotin adta azt a villámszerü fényt, amelytől a pol- 
gári társadalom előtt, amely tudata és sejtelme nélkül 
rohant a forradalomba, világos lett az az áthidalhatat- 
lan ellentét, amely a feudal-uralomtól elválasztja. 

A jakobinusok franciaországi rémuralma nem 
volt más, mint a kispolgárság kétségbeesett kisérlete, 
hogy időleges uralmát talpraállitsa és leszógezze, ho- 
lott épen a nagyburzsoázia volt rá tórténelmileg hi- 
vatva, hogy az uralmat egész Európában átvegye. 
Annak a kisérlete, hogy a forradalmat ideológiai három 
frázisában: szabadság — egyenlőség —testvériségben 
rögzitse meg, a frázisok reális tartalma helyett, ami 
nem volt más, mint a finánctőke uralomrajutása. 
kispolgári tömegek azirányu törekvése volt ez, hogy 
miután a polgárforradalom szükséges és minimális 
vivmányainak védelmére szánt rohambábú szerepét el- 
játszotta, hatalmon maradhasson és egyúttal a forra- 
dalomnak a végcéljához való átmenetét jelentette : 
hogy t. i. frázisai tartalommä, eszközei céljává válja- 
nak. A jakubinusterror tehát a polgári társadalmi 
osztályok öntudatraébredésének és kilónválásának 
egyik eszköze volt. 

Egyszóval: Terror és rémuralom a polgári forra- 
dalmakban arra való volt, hogy történelmi illuziökat 
törjön össze, vagy hogy megvédjen reménytelen érde- 
keket a történelem áradatával szemben. 

A szocialista proletariátus — hála a tudományos 
szocializmus elméletének — illuziók nélkül levonja 
történeti hivatottságának utolsó konzekvenciáit s az 
egész polgári társadalommal szemben fennálló áthi- 
dalhatatlan ellentétének teljes áttekintésével megy a 
forradalomba. Forradalomba nfegy, de nem azért, 
hogy a történelem menete ellenére utópikus agyréme- 
ket űzzön, hanem azért, hogy a fejlődés mindenkori 
hajtóerejére támaszkodva, végrehajtsa a történelmi óra 
parancsát: tettreváltsa a szocializmust. Mint tömegnek, 
mint elnyomó többségnek kell a szoctalista proletá- 
riátusnak betöltenie történelmi hivatását. 


Ezért tehát nem szükséges, hogy előbb véres 
erőszakkal törje össze a saját illuzióit, hogy maga és 
a polgári társadalom között szakadékot vájjon. Sziik- 
sége van a teljes politikai hatalomra az államban és 
ennek a hatalomnak arra való felhasználására, hogy a 
magántulajdont, a bérrabszolgaság, a polgári osztály- 
uralmat kiméletlenúl kiűzze a társadalomból és hogy 
megteremtse az új szocialista társadalmi rendet. 


De más is van, akinek ma terrorra, rémuralomra, 
anarchiára van szüksége: s ezek a burzsoá urak, a 
kapitalista gazdálkodás összes parazitái, akik vagyo- 
nukért, kiváltságaikért, profitjukért és uralkodójogai- 
kért remegnek. Ezek azok, akik költött anarchiát, ha- 
zudott pucssot olvasnak a szocialista proletáriátus fejére, 
hogy ügynökeik útján alkalmas pillanatban igazi pucs- 
csokat, reális anarchiát robbantsanak ki, hogy a pro- 
letárforradalmat eltapossák, hogy a szocialista dikta- 
túrát a kaoszban elsülyesszék, hogy a forradalom 
roncsain örökre felállitsák a tőke osztálydiktatúráját. 

A proletáriátus harcosai ellen folyó hajsza szive 
és veleje a tőke és annak a létért való harca. A tőke 
keze és szerszáma a megkötött szociáldemokrácia! A 
szolgálati viszony túllépte a forradalmat: uraság és 
lakáj egyaránt vörös jelvényt hord a ruháján. 


A tőkétől függő szociäldemokräcia központi 
szerve: a Vorwárts most központi szerve a sparta- 
cusok ellén folytatott ellenforradalmi hajtóvadászatnak. 


Berlin szintén függő viszonyban levő város- 
parancsnoka éles tölténnyel látja el a biztonsági őrö- 
ket a spartacusok költött tervei ellen. Wels és tár- 
sainak felhajtói a katonaság legkétesebb elemeit iz- 
gatják Liebknecht és barátai ellen. Figyelmeztető és 
fenyegető leveleket kapunk minduntalan. ... 


A történelmi vártán hidegvérü mosolygással néz- 
zük ezt a szinjátékot. Nézzük a játékot, -a szinészeket, 
a diszletet, a szerepeket. 


De valójában mit gondolnak, mit tennének a for- 
radalmi proletárok tömegei, ha ezek az izgatások el- 
érik a céljukat s hacsak a hajuk is meggörbülne azoknak, 
akiket karjaikon hoztak ki a börtönből és hivatott ve- 
zéreiknek ismertek el? És kinek lesz hozzá hatalma, 
hogy hidegvért prédikáljon ezeknek a tömegeknek ? 


Ti burzsoá-urak, ti „Vorwärts“-beli szolgálat- 
tevói a halálraitélt tőkének, mint a csődbejutottak, az 

utolsó tétre spekuláltok: a tudatlanságra, a tömegek 
politikai tudatlanságára. Ti a pillanatra lestek, ti a 
Thiers-ek, Cavaignac-ok és Galliffet-ek babérjaiért 
lihegtek. 

Merész játék! A proletáriátus diktatúrájának, a 
szocializmusnak a napja ez. Aki a szocialista forra- 
dalom rohamszekerével szembe akaszkodik, zúzott 
tagokkal marad a porondon. 


LIEBKNECHT KÁROLYNAK 


A tornyok megint belelándzsáztak a magasba. 
— En — Te — O — 

A tornyok megint belelándzsáztak a magasba. 
Mi szánalmasan üvöltünk a kallódásban. 

Nem akarunk tovább kallódni a szánalomban. 
Nem akarunk! Nem akarunk ! Nem akarunk! 


Szemiinkbe esett a dolgok visszája s most felagasko- 
dott a jó! 

A vér még egyszer lemosta a véres földeket 

s bennünk összeszaladt a maradék 

vér, velő, dinamit 

A káosz! 

egy felrettent jaj számbavehetetlené fürészelte önmagát 

célok hirtelen vörösödnek 

a horizont gyáván lecsurog a semmibe. 


Egy ujszülött óra énekel a térben, 


Kérdések diadalmasan harsannak. 

Szétcserepeznek. 

Mi pedig arombolás és épités törvényeivel a fejünkben 

elindulunk a lemosakodott földeken 

s ha meglátunk egy házat, odaadjuk a háztalanoknak 

s ha meglátunk egy táblányi vetést, odaadjuk a 
parasztoknak 

s ha meglátunk egy asszonyt, odaadjuk a pártala- 

noknak — 

Mert tudjuk a vér és sár masszájából kitáncolt az élet. 

Nincs más csak — Én — Te — Ő — a forradalomban. 

A nap gyujtogatja az eget. 

Sóhajok lobogósan beleskáláznak a nevetésbe, 

Felkuszált házakban vajudik a megfogamzott akarat. 


Kassák Lajos 


FORRADALMI MŰVÉSZET — 
VAGY PÁRTMŰVÉSZET 


A művészet — minden jelző nélkül — legszive- 
sebben így írnám le. De ma, a konjunktura mételyező 
idején és állásfoglalásom minnél élesebb megvilägitäsa 
érdekében szükségesnek tartom tételemet igy fölálli- 
tani: forradalmi művészet — vagy pártművészet. 

A fogalmak. 


Művészet: az intuició által megsejtett kozmosz- 


bahelyezkedés, illetőleg annak szintetizált megérzéki- 
tése. 

Forradalmi művészet: ha a szintézis alapját a 
meglévő világnézetek megváltoztatására, előbbvitelére 
és folytonosan haladottabb tartalommal való megtöl- 
tésére irányuló akarat képezi. 


Pártmüvészet: ha a szintézis alapja egy pártba 
konzervált programm megvalósitására irányuló akarat, 

Az így definiált két művészeti felfogás között a 
különbség szembeszökően nyilvánvaló. Egyben meg- 
állapítható, hogy a különbség a művész szintezisenek 
perspektiváján, tehát gondolkodása felszabadúltságának 
mérvén van. 

A miivészt, a forradalmi művészt, a soha meg- 
nem elégedés, a folytonos keresés jellemzi, a harc, 
önmagával, problemákkal és a szabályokba konzervált 
programmok ellen. 

Az igazi művész sohasem fogadott el pártprog- 
rammot, de semmiféle világnézetet sem. O alkotott 
magának és az univerzumnak programmot, világszem- 
léletet, de mihelyt megalkotta, már meg is tagadta, mert 
túlhaladta egy még fejlettebbért, hogy következő lé- 
pése azt is túllépje. 

Éppen a forradalomnak ez az állandósítása adja 
a művészet létjogosúltságát és emeli minden világné- 
zeten túl az emberiség fáklyájává. 

A konzerválás, a meglévő értékeknek akadémi- 
ákká épitése volt a művészet hívatástbetöltésének min- 
denkori kerékkötője. Minden művészeti iskola, minden 
akadémia a haladásnak harcos gátja, a fejlődés szem- 
pontjából kárhozatos. 

A mi szűkebb magyar irodalmunk minden fázi- 
sában bizonyítja állitásomat. 


A magyar irodalomban Petőfi forradalmat jelentett 
De mindazokat az értékeket, amiket hozott, akadémi- 
ákba konzerválták ötven esztendő epigonjai és hogy 
mit jelentett a magyar kultura fejlődésére, hogy 1900- 
ban még mindig a 48-as Petőfi akadémiába tört, tra- 
dicióvá rontott művészetével ütöttek agyon minden 
újat kereső művészt, azt a Nyugat revelációja meg- 
állapította. 

De a Nyugat sem jelentett forradalmat, mert írói 

nem hoztak új világnézetet. A Nyugat gárdájának 
magja, Ady, lezárta azt a forradalmat, amit Petőfi meg- 
inditott. Uj hangot, új formát hozott, de új világszem- 
léletet nem. 
A A többieknél a külföld különféle divatos iskolá- 
inak magyar megnyilatkozása jelentkezik. Náluk már 
eleve kizárt a forradalom lehetősége. Ők a külföldön 
már iskolát, tehát konzerválást jelentő irányokat ültet- 
tek át. Alanyukban sem forradalmárok, mert átvevők, 
hatásukban sem, mert nem új világnézetet, hanem az 
impresszionizmus és szimbolizmus külsőségeit hozták. 
Technikäztak. L'art pour lart verseltek. A közülök 
legkiemelkedőbb Babits Mihály, akadémikus a szó 
legteljesebb értelmében. Irodalmunkba új világszemlé- 
letet nem hozott, tehát forradalmat nem jelentett. Vele, 
benne és körülötte tört meg Ady forongásának ivelése. 
A Nyugat irói konzervativok. Kikapcsolódtak az élet- 
ból és lart pour l'art a szépért, mint metafizikai fik- 
cioért dolgoztak mereven és elzárkózottan. 


Ruttkay György: Rajz 


A MA grafikai kiállításához. 


Biller Vjera, Borinyik Sandor, Máttis Teutsch Janos, Ruttkay Gyorgy, 
Schadl Janos, Uitz Béla. 


A grafika és a festészet szoros összefüggésben állanak egymással. A grafika prob- 
lémait és feladatait mindíg a piktura problémái és feladatai határozzák meg. Ugyanazoknak a 
megoldására törekszik csak valamivel mas eszközökkel. A színek sokfélesége helyett be kell 
érnie a fehérrel és feketével. Ezért a grafika linearisabb és absztraktabb hajlandóságú mint a 
festészet. Eszközeiben szegényebb de víszont mozgékonyabb, mert technikájában nem kíván 
akkora felkészültséget és apparatust, anyaga egyszerübb és olcsóbb. li 

A grafika technikai tulajdonságaiból következik, hogy akkor lesz anyagszerü és 
megoldásaiban egyenrangú a festészettel, ha megmarad saját lehetőségein belül: a forma és 
vonalkifejezésnél. A grafika szerepe erősödött és önállósult akkor amikor a festészetben is a 
forma problémája volt a lényeges nem a színé, mint például a reneszánszban. A velenceiek- 
kel kezdődő impresszionista festés mindent színre vezetett vissza, csak a szín (és a fény) érde- 
kelte. Az impresszionista grafika ezzel parallel megtagadta linearis alapkarakterét, teljesen 
hozzaidomult a festészethez és a maga két színével, fehérrel és feketével, pikturálís hatásokat 
keresett. Ezért az impresszionisfa grafika másodrangú szerephez jutott, csak utánozta a festé- 
szetet és így semmivel nem segítette annak előbbre jutását. 

Az új grafika ismét önállósult és nagyobb szerepet, fontosságot vívott ki, mert a 
látás ujra a tér és formaproblémák felé irányult. Az új festészet alíg vet fel olyan problémát, 
amelyet a grafika ne tudna éppoly mélyen megoldani, az alól meg teljesen fel van mentve, 
hogy szinhatásokat ügyeskedjen ki. 

Az uj grafika, mint általában az egész új művészet, formájában és tartalmában ís 
megkomolyodott. Megszabadulva a természet utánzás művészíetlen és együgyü álláspontjától, 
ideálisabb és mélyebb célokat tüzött maga elé. A látszat helyett a lényeget, a vilag külső 
bőre helyett a dolgok belső rendjét és belső konstrukcióját akarja adni. Nem olyan gazdag, 
változatos és érzékies mint a naturálista grafika, de eszméibb, absztraktabb és monumentá- 
likabb. Tartalmában az új grafika, parallel a pikturaval, többféle célt követ: a tér az anyag 
egymáshoz való vonatkozásainak szuggeräläsa (kubizmus), az élmény szubjektív hatástartal- 
mának, érzéstartalmának kifejezése a formákkal és vonalakkal mint eszközökkel (expresszio- 
nízmus), az élmény konkrét, szemléleti vagy emlékkép-tartalmának képpé komponálása 
(futurizmus, új primitívek). Formai ideálja azonban közös ezeknek az irányoknak: az 
abszolut kép. Vagyis hogy a kép ne egy kívágott természet-darab legyen a természet véletlen 
formáival, hanem a naturától származott de absztrahalt formák szinte kíválódjanak össze egy 
sikban. A formák, vonalmozgások csak az egymással való vonatkozásokat keresik és elégitik 
ki, nem pedíg azokat, amelyekkel a naturalis objektummal vannak. Az új képen egy mott- 
vum formája nem attól függ, hogy milyen az a motívum a természetben, hanem attól, hogy 
mellette a képsikon milyen forma van. Tehát — egyszóval — az új művészet a képtől 
dekoratív hatást követel, hogy ezt a kompromittált szót használjuk. 

Az új művész a jelenségeknek nem passzív befogadója hanem aktív és szuverén 
alakítója, az életnek nem a külső változatossága érdekli, hanem a belső organikus rendje. 
Az életnek ezt az organikus strukturáját viszi bele alkotásába ís és így nem az életnek az 
arculatát hanem fundemantalis formáját tükrözteti. 

Ezeket az új művészeti elveket reprezentálják a MA művészei is. Mostani kiällitä- 
sukkal még teljesebben és egységesebben mint az első, demonstratív kiállítással, Mert a MA 
művészei ís, az említett okból, fejlettebbek grafikában mint pikturában. Grafikájuk tisztábban 
mutatja nemcsak művészi elveiket, hanem egyéni céljukat ís. Egyrészt grafikájuknak ez a fej- 
lettsége, másrészt a kiállításon szereplők összeállítása eltüntette azt a heterogénséget amít a 
demonstratív kiallitas még mutatott, azonkívül nagyon lecsökkenti az eddíg mutatkozó távol- 
ságot a MA irodalma és MA képzőművészete között. 


Az egyéni kvalitasok érintetlenúl hagyásával a eélok és utak már összébb hajolnak 
és csak egy irányba mutatnak: előre! 


Hevesy Iván. 


Katalogus 
a Ma grafikai (VIL) kiállításához 

f Ennek a tiz esztendei irodalmi pepecselésnek 
köszönhetik, hogy az idő ledobta őket a hátáról és 
most kénytelenek megállapitani eddigi munkájuk célta- 
lánságát sőt kártékonyságát is. 

A fiatalok, a forradalmárok, az új miivészek el- 
fordúltak tőlük. Uj utakat, haladottabb tartalmat 
keresnek. Ñ 

Babits legutóbbi „Evi säfärkodäs“-äban keresi a 
fiatalokat, de a piraeusi fáklya, úgylátszik nem jól 
világit és az akadémikus szeme már nem látja meg 
őket. És a fiatalokat okolja ezért: Hol van a legujabb 
korosztály? Mit csinált azokkal a nagy élményekkel, 
amelyeket a kor reákényszeritett, amelyek az ő lelkét 
még egész szüzen érték?! Igy szenveleg Babits és 
rezignáltan állapitja meg: , nincs aki átvegye örökün- 
ket". A piraeusi fáklyát! 

Babits már nem látja meg a fiatalokat, akik nem- 
csak a négy esztendő rettenetes élményeit, de jövőbe 
akarásukat is azonmód véresen és nyersen, lehet még 
dadogva, de tudatosan és harcosan dobják ki maguk- 
ból és dobják magukat is az emberiség elé ! 

Ezek a fiatalok, akiket Babits „Evi safarkodas‘‘- 
ában csak , ezek a készakart futurizmusok" kiszóllás- 
sal intézett el: vagyunk és itt vagyunk, miivészek 
tehát forradalmárok, akik harcolunk minden konvenció, 
akadémia, megállás és a kapitalizmus minden meg- 
nyilatkozasa ellen. Nekünk mindig kevés lesz ami van, 
és sohasem elégszünk meg azzal ami lesz. 

Mi nem Babitsék kezéből vesszük át a piraeusi 
fáklyát, hanem önmagunkat lobbantjuk fáklyának az 
emberiség elé. 

Mi nem vesszük át a Nyugat örökét. Semmiféle 
örököt rajtunk nyűgnek nem túrúnk. Tradiciókat nem 
ösmerünk és tradiciókat nem is csinálunk, de harco- 
lunk a mindig haladottabb tartalomért. 

És Petőfi óta, akinek forradalmát Ady zárta le, 
a magyar irodalomba a , Ma" hozott először forradal- 
mat. A , Ma" forradalmat jelent, mert új világszemlé- 
letet hoz, forradalmat jelent, mert nincsenek tradiciói 
és nem csinál tradiciókat, forradalmat jelent és csinál, 
mert nem a külföld iskoláit, hanem művészeinek ön- 
magukból véresen kiverekedett és kicsattant világné- 
zetét hozza. 

A művészt — és itt is kihangsulyozom, hogy 
csak a forradalmi művészt értékelem ennek — minden 
megnyilatkozásában a megvalósitás jellemzi. Művésze- 
tének, tehát önmagának megvalósitója. Művészete, mely 
a kozmoszba helyezkedés és megvalósitása: ennek 
megérzékítése, azaz kiélése. Minden megvalósítása, 
tehát minden művészi megnyilatkozása, éppen mert 
kiélést jelent, kikerül további művészi tevékenységé- 
ből és így legközelebbi produktuma már, csak ezen a 
stáción túl egy újabb megvalósítás lehet. A forradalmi 
művésznek minden megnyilatkozása egy újabb és ha- 
ladottabb tartalom megvalósitása. 

Ennek a haladottabb tartalomnak a konzerválása, 
tehát a megállás egy stációnál, már nem művészet. 
Ezt a mesteremberek végzik, akik abban merűlnek 
ki, hogy a művészek által hozott forradalmat rászab- 
ják, hozzáhiggítják a publikum izléséhez. De ez a 
munkájuk nem művészet (az általam értékelt értelem- 
ben), mert éppen a művészet lényegét: a kozmoszba 
helyezkedést nélkülözi, De határozottan káros is, mert 

a forradalmi művész által adott lendületbekapás szük- 


ségszerűségétől bóditják el az embereket a forradalom 
konzerválása által. 


Kétségtelen, hogy ezek a , művészeti mesterem- 
berek" a mai rend tudatos és tudattalan kiszolgálói, 
akiket a kapitalizmus jól megfizet (ha nem is nyilt 
formában, hanem mindenféle mázos és komplikált mó- 
don történik, de lényegében úgy van), hogy a forra- 
dalom tartalmát lesüllyesszék a közönség nívójára és 
erejének elementáritásától zsonglőrködésükkel félre- 
narkotizálják a publikumot. 


Kétségtelen az is, hogy a kommunista gazdasági 
berendezkedés, ezeket a , mesterembereket" leszállítja 
abból a nyeregből, ahova a kapitalista rend saját jól 
felfogott érdekében helyezte őket, leszállítja megérde- 
melt értékükre. 

A művészet — most már az átértékelt értelmé- 
ben — hatásában forradalmosító, megnyilatkozásában 
alkotó, alkotásaban egyben romboló, céljában irányító 
és végső eredményében az emberiség beleemelése a 
kozmoszba. 


Mi a művészetet tehát alkotónak és nem elfo- 
gadónak akarjuk. 

Eppen ezért a leghatározottabban elitelendönek 
tartom azt a , művészetet", amit irásom elején párt- 
művészetnek definiáltam. 

A párt mindig egy már meglévő világnézet ál- 
landósitására vagy megvalósítására egyesült emberek 
csoportját jelenti, akik céljaikat programmpontokba 
szögezték. 

Már pedig a művészet, mint előbb kifejtettem, 
nem lehet egy programm vagy világszemlélet elfoga- 
dója, hanem újabb és újabb, haladottabb és haladot- 
tab világszemléletek alkotója. Eppen ezért a művész 
nem férhet bele egy párt bármilyen szélsőséges kere- 
teibe sem. 

Amely pillanatban a művész elhelyezkedik egy 
pártban, abban a pillanatban elveszíti alkotó ereje 
szabad megnyilatkozásának lehetőségét, mert koz- 
moszba helyezkedésének szintézise ezután egy párt 
programmján és érdekében történik, tenát művészete 
éppen a lényegét veszíti el. A művész elhelyezkedése 
valamely pártban lehet jó konjunktura kihasználás, 
lehet érvényesülési lehetőség, de ezek a dolgok any- 
nyira távol esnek mindattól, amit művészetnek érté- 
kelünk, hogy ennek erkölcstelenségét is bebizonyitani 
fölösleges. 

A művész világszemlélete sohasem pártállásfog- 
lalást, hanem állásfoglalást jelent. Megnyilatkozása 
egy párt jelszavainak kihangsulyozása nem lehet. Vi- 
lágszemlélete a szintézisének alapja, melyen át érzé- 
kelteti művészetét. 


A pártprogrammnak vaoy világnézetének jelsza- 
vait kipuffogtató Hadonázás lehet versbe írt vezércikk, 
de nem lesz az individuum beleemelése a kozmoszba: 
testvérrétárulkozásra. 

És itt nincs különbség konzervativ vagy forra- 
dalmi párt között. Mert a forradalmi párt is már egy 
világszemlélet programba konzervalása. Tehát a mú- 
vészettel szemben konzervativizmus. És mindegy, hogy 
a szocialdemokrata párt költői szedik rigmusba Marx 

tanait, vagy a kommunista part lapjaban az Internaci- 
onalében az új költők propagálják : , Forradalom! Kom- 
munizmus! Osztályharc! Három legjobb szavunk!" 

A művész alkotóereje, mely őt szükségképen, 
minden iskolán és párton felül, forradalmárrá teszi, 
szabad megnyilatkozásában és szuggeráló erejében, 
sohasem egy pártállásfoglalás tendenciáit, hanem a 
kozmoszba emelést adja, nem kifüttyentett jelszavakat, 
hanem a megvalósulás dinamikáját. 


Megállapíthatjuk tehát, hogy csak a forradalmi 
művészet tölti be a művészet hivatását, tehát végered- 
ményben csak a forradalmi művészetet fogadhatjuk el 
művészetnek. 

A különböző iskolák mindig esak egy-egy - mű- 
vész forradalmi lendületének külsőségeit hozták, az 
alkotó-forradalom náluk elfogadássá konzerválódott, 
az erő lendületét megtörték, a fejlődésre tehát károsak. 


A forradalmi pártok is egy-egy mar meglévő, de 
még gyakorlatilag meg nem valósitott világnézetet el- 
fogadó emberek harcos csoportja, a művésznek ehhez 
kötődése és tendenciózus megnyilatkozása nem mű- 
vészet, nem forradalom, de konzerválás, a továbbha- 
ladás útján káros kisiklás, mert a művész megkötet- 
len továbblépése biztosítja az újabb forradalmat, mely 
az emberek átlagát az előző — a művész forradal- 
mával szemben már konzervativ — világszemlélet el- 
fogadására birja. 

Konzekvencia: Hivatását betöltő, tehát egyedül 
létjogosult csak a forradalmi művészet, csak ez bírja 
el a művészet fogalmát: a művészetét — minden jelző 
nélkül — melyet az emberiség fáklyájának hiszünk és 
akarunk. 

Szélpál Árpád 


BEITRETEN VERTIEFTEN DAR | 
A MA ÚTJA ES CÉLJA" 


A háború elején, mialatt a burzsoá irodalom 
fürge haditudósitói, közöttük néhány világhires, őrült 
reklámot csaptak a tömeggyilkosság művészetének, 
mintahogy azelőtt, az úgynevezett békében a tömeg- 
butitás szinházi művészetének csaptak őrült reklámot, 
mondom, a háború elején megjelent egy vörös füzet, 
amely A Tett nevét viselte és amely lángoló tiltako- 
zás volt, nem csupán a háború ellen, hanem a társa- 
dalom ellen is, mely e háborút elviselte és a művészet 
ellen, amely e társadalomból fakadt és élt, mint a láp- 
virág a hinárból. Ez A Tett (Kassák Lajos lapja), ez 
a magyar és emberi tett, a nevéhez méltóan nem csu- 
pán tiltakozott és lázadozott, de minden sorában egy 
más akarat, egy más program, egy más ut, igazság 
és élet mutatkozott és bontakozott, mint ami körü- 
lötte a kis hazában és a nagy világban az erőszakos 


* Ezt a cikket Juhász Gyula lapunk barátja a MA 1918, 
december 29-én tartott első vidéki matinéján Szegeden beve- 
zetőnek mondta el. Itt jegyezzük meg, hogy első vidéki mati- 
nénknak ugy a közönség, mint a sajtó körében sikeres nagy 
visszhangja volt. Amint erre technikai lehetőség adódik Szege- 
den megkezdett propaganda-matinéinkat más nagyobb váro- 
sokban is folytatni fogjuk. 


hazugság árnyékkirályságával kérkedett. A Tett több 
volt in Dista fa Tett nemcsak a háboru ellen 
dalolt és harsogott, a Tett csákányát fogta és csóvá- 
ját dobta az egész mindenség ellen — incendiammo 
palazzi e chiése — amelynek biiróiból, gyáraiból, 
redakcióiból és kastélyaiból ez a rontás és romlás 
elindult és bejárta a világot, a halál és pusztulás 
óriás fekete Internacionáléját szervezve az élet és 
munka nemzetköziségének temetőjén. 

Azt akarta a Tett, hogy a művészet ne csak 
passzivan szemléljen, mint a fakir a köldökét és a 
habitiié az operát, hogy a művészet necsak meddőn 
siránkozzék vagy ujjongjon a dolgok láttán, de maga 
is aktiv részt vegyen a világ megformálásában, maga 
is alakitsa a dolgokat, teremtő legyen a művészet és 
irányitó, az új világnak, amely jön és támad, ne csak 
bámulója, de épitőmestere is! Akciót akart a Tett az 
akció ellen, amely rombol, akciót, amely teremtsen ! 
A kis magyar élet akkori nagy urai, ha nem is értet- 
ték A Tett nyelvét egészen, de megérezték gesztusát 
és lefogták mind a két kezét. Betiltották a Tettet, 
mert akkor csak az a tett volt szabad és megengedett, 
amely felsőbb parancsra, alávaló célokért történt. A 
Tett megszünt; de nem szünt meg az akarat, a törek- 
vés, az energia, amely A Tett embereiben élt és for- 
rongott, napfényhez és szóhoz akart jutni. Nemsokára 
megjelent a Ma, amely új névvel, új köntösben A 
Tett volt. Ez a Ma nem csupán egy lap, mint annyi 
más ez a Ma egyúttal fiatal és bátor erők összetevője, 
egy egészséges és egységes világszemlélet, sőt világ- 
alkotás novam organuma, egy tribunál, ahonnan nem 
csupán szép szavakat mondanak, de ahonnan egy új 
művészet egy új világ proklamäciöit és manifesztu- 
mait hirdeti. 

A Ma nálunk azt a hivatást teljesiti, amit az 
olasz futuristák, a német és francia expresszionisták 
orgánumai együtt. A Ma nem egy párt lobogója, sem 
politikai, sem irodalmi és művészeti párté, nem hirdet 
szociáldemokrata dogmákat, nem ad ki pacifista bul- 
lákat, a Ma, hogy Nietzsche szavait használjam, a 
sovárgás nyila a túlsó part felé, amely az élet hatal- 
mas és mindennél erősebb akaratából repitve biztos 
lendülettel siet a jövő felé. A Ma nem utánoz és nem 
másol idegen törekvéseket és eredményeket, de szo- 
lidáris minden igazsággal és művészettel, amely a 
korhadt világot robbantja és az új világot kalapálja 
és koszorúzza. 

Gyökerei a magyar húmuszból hoznak életerőt 
és életkedvet, de koronája a világ napjától virul és a 
világ viharától erősödik. Az olasz futuristák a latin 
kultúra görnyesztő terhét akarják lerázni, mikor min- 
den múlt ellen tiltakoznák és cselekednek, a német 
aktionisták és sturmisták a meddő esztéták úgyneve- 
zett szépírodalmát cserélik föl élettel és igazsággal, a 
magyar Ma irói, költői, kritikusai, zenészei, festői és 
szobrászai visszatérnek a művészet ősi, primitiv, örök, 
spontán erőihez, hogy a burzsoá világ mondvacsinált 
komplikációi és differenciälisägai helyett, a passziv 
impresszionizmus helyett, amely megelégedett szép 
dolgok nézésével és szép szavak mondásával, a rész- 
letek művészetével igen, a Ma egészen átfogja a vilá- 
got, gyökerükben ragadja meg a dolgokat, hogy akció 
legyen, bátor, igaz, tett, amely a közönséget nemcsak. 


érdekelje, mulattassa vagy untassa, de fölräzza, pro- 
vokálja, alakitsa! 


A Ma Igent és Nemet mond világra és dolgokra, 
a Ma közösséget vállal a nagy közösséggel, a Ma az 
élet lendületét hozza a jövendő irányában. 


A Ma forradalom, de belülről is akar robbantani, 
Nem elég a kapitalista világ csődöt mondott gazda- 
sági rendszerét összetörni, a burzsoá morál hazugsá- 
gait életben és művészetben szét kell robbantani új 
gondolatok és vágyak és akaratok dinamitjával ! 

És ebben a romboló és alkotó lelki forradalom- 
ban a Mának éppen úgy bajtársa és elvtársa Bartók 
Béla, akinek zenéjében a komoly lélek ősi borzongá- 
Sai és a modern idegek új remegései ölelkeznek a 
teremtés lázában, mint Gergely Sándor, akinek plasz- 
tikájában a primitiv formalátás abszolut művészete 
egyesül a legvégső leegyszeriisités legújabb eredmé- 
nyeivel vagy Uitz Béla, aki morális egyszerűséggel a 
legmélyebb szinharmóniákat adja. 

A Ma először szólal meg most Szegeden. Hall- 
gassák figyelemmel: egyelőre ezt kéri önöktől. 

A többi az ő dolga lesz! 


Juhász Gyula 
CRE Ee TER EEE ZIERT 


LENGYEL MENYHERT 
BURZSOA JATEKA 


A polgári kor drámaiatlan szinmúveinek felszines 
»lélekanazilise“, mely a nőnek a férfihez való viszo- 
nyát feszegette, kátyuba került. Nem azért nem akart, 
vagy nem tudott tovább menni mintha valóban fon- 
tosnak tartotta volna a maga elé játékbábúzott kér- 
dést, nem is azért, mintha a kor világszemléleti föld- 
hözragadtsága nem adott volna lehetőséget erre ; hiszen 
a művész felette áll a kor szük lehetőség körzetének. 
Nem csak a kor polgáriasodott el, hanem a művészet 
is belesüppedt abba a kényelmes karosszékbe, melyet a 
polgári életlátás tolt alá. 

Ma még mindig ez a „művészet“ büzlik a szin- 
padokon, s bizonyos, hogy az uralkodó osztály jóvol- 
tából, holnap se ütheti fel magát egykönnyen más, 
mint ez, vagy — társadalmi átalakúlások esetén az uj 
rend konjunkturázóinak osztály-, irodalma", 

A legutóbbi bemutatók, Lakatos, Hajó irodalom- 
divat szenvelgései után, most Lengyel Menyhért csat- 
lakozott a semmitmondással mulatattatók táborához. 
(Sancho Panza királysága, a Nemzeti Szinházban). De 
mig amazok, a társadalmi tendencia szempontjából, 
passzive és negativ eredményekkel dolgoztak, ő, Len- 
gyel Menyhért, aki valamikor tudta, hogy a drámának 
szociális hivatása is van, ő aktive és pozitivumokkal 
lép ki. 
i Eszköze: a nép fiából népkormányzóvá lett San- 
cho Panza. Tendenciája: a csöndes, polgári megelé- 
gedés, megalkuvás : 

Az ember, ha egészséges és teljes ember, mint 
amilyen a föld és legelőszagú Sancho Panza, soha se 
kivánhat (és soha se kivánjon) többet, mint amennyit 


11 


elérnie megadatott. Még akkor se, ha tudja, látja, hogy 
amije szükreszabottan van, nem a dolgok és relációk 
természetéből adódik, hanem csak a fölkapaszkodot- 
tak, kasztok, osztályok koldus alamizsnája. 


Sancho Panza Cervantesnél és Lengyelnél is, egy 
főuri tréfa jóvoltából olyan helyzetbe került, hogy nem 
csak kormányozhatná, hanem meg is válthatná azt a 
népet, melynek minden nyomoruságát átélésekben érzi. 
Csak intenie kellene, s a saját nyelvén felvilágosított 
nép (III felv.) összetörné a nyakában ülő hatalmat, — 
de Sancho Panza (IV. felv.) nem int. Cervantes embe- 
rien fölényes filozófiáját takargatja magára, s elmegy 
— jólakni. A kirobbani készülő erők pedig egy ke- 
délyes nepgyüles hurrá-hangulatában szerelödnek le. 

A polgári erkölcs győz; s a zsarnokhatalomnak 
alamizsna osztogatásra ad alkalmat, ott, ahol csak az 
utóbbi eltiprása lehet az egyedül-emberi megoldás. 

És hogy a jó polgár, vagy bárki ne csak rideg 
tételnek láthassa a polgárfilozófia beállitását, Lengyel 
az „egyszerü lélek drága humorával" cukrozza körül 
azt. Mert tudja, hogy kevés az olyan éhes ember, aki 
inkább továbbéhezik, semmint, hogy a nem az ő gyom- 
rának való limonádéval tömje magát: tudja jól, hogy 
az évtizedes hazugságokkal kikészített nyomorék, egy 
kétórás kedélyeskedés kedveért könnyen belemegy egy 
ujabb hazugságba; s holnap — ha azelőt soha se is 
gondolt erre — ő lesz az, aki a legmeggyőződéseseb- 
ben fogja vallani, hogy, igenis, a földön semmi más 
öröme nincs az embernek, mint jólakni, jól aludni, s 
fejét ringatva mosolygó filozófiát szövögetni a tétlen- 
ségről. 3 
Jól tudja (mert hisz a Proféta óta ező) és ez a 
legnagyobb büne. Mert akik nem tudják, a hiszteriás 
felvonásgyártók, ezek csak tehetségtelen senkik, aki- 
ket ugyis elsöpör az eljövő kor munkára épülő egész- 
sége. 

De Lengyel Menyhért ép ezzel a holnappal for- 
dul szembe, hogy a hála és kötelességérzet jólsimúló 
frakkjában magának, a maga polgári kényelmének biz- 
tosithassa a félrevezetett tömeg által, a tantiemes bol- 
dogságot. 

Amit ád, és ideálnak állit, még csak nemis pol- 
gári demokrácia. Ettől sokkal lejjebb : a legburzsoább 
burzsoamorál, mely a neki jó formákon túl a másnak- 
rosszat csak mint, a telehasú polgár unalomüző szó- 
rakozásául beállitott különlegességet hajlandó meglat- 
ni. És esetleg, egy-két morzsával segiteni is, mert hi- 
szen az ő morálja a könyörületes szivüséget hirlapilag 
nyugtázandó krisztuskodásnak vallja! — 

A ,kor élén" járó művész, ime milyen könnyen 
és milyen ravaszkodó meggyőződéssel állt bele a teg- 
nap igájába, melyet félig-telt gyomorral még nemrég 
le akart harapni magáról ! 

Mácza János 


A MA világszemléleti különszámából 
megjelent az I. II. és III. szám. Egyes 
szám ára 1 korona. Megrendelhető a 
MA kladóhlvatalában. 

A „MA“ könyvei: 


A „MA“ első lirai antológiája (György 
Mátyás, Kassák Lajos, Komját Ala- 
dár, Lengyel József verseiből) ára 5 
korona. Amatőr kiadás eredeti met- 
szettel, az irók aláirásával, ára 10 
korona. 


Garda József: Valaki 
(dráma) ára 2 korona. 


játszik vełük 


Macza Janos: Agitációs füzetek a Szin- 
padért ára 1 kor. 50 fill. 


Szélpal Arpad: Tüntetés (versek) 
ára 3 kor. 50 fill. Amatőr: 10 kor. 


Kassák Lajos: Éposz Wagner Maszk- 
jában (versek) ára 2 korona. 


Kassák Lajos: Isten Báránykái (három 
egyfelvonásos) ára 3 korona. 


Kassák Lajos: Életsiratás (novellák) 
ára 4 korona. 


Kassák Lajos: Khalabresz csodálatos 
pupja (novellák) ára 9 korona. 


Mattis Teutsch János: Linoleum-al- 
buma, száz számozott példány. Ára 
30 korona. Amatőr példány meritett 
papiron, a művész sajátkezü nyomá- 
sában és kézirásával. Ára 100 kor. 


Die AKTION könyvei: 


Eine Anthologie (1914—16) ára kötve 
6 korona 70 fillér. 


Jüngste tschechische Lyrik ára kötve 
6 korona 70 fillér. 


Gottfried Benn: Fleisch (versek) ára 
kötve 6 korona 50 fillér. 


Theodor Dánbler: Der Hahn (versek) 
ára kötve 6 korona 70 fillér. 


Franz Jung: Sophie (regény) ára kötve 
6 korona 70 fillér. 

Franz Jung: Opferung (regény) ára 
kötve 6 kor. 70 fillér. 

Ferdinand  Hardekopf: 
Ára kötve 4 kor. 80 fillér. 

Carl Einstein: Anmerkungen. 
kor. 80 fillér. 

Ludwig Rabiner: Der Mensch in der 
Mitte ara: 5 kor. 80 fill. 

Alexander Herzen: Erinnerungen. Két 
kötet ara kötve 28 kor. 


Der Rote Hahn (könyvsorozat 1—12 
szamig) Tolstoj, Baumer, Dohm, 
Viktor Hugó, Otten, Sternheim, 
Ferdinand Lassalle, Mehring stb. 
verseiből, novelláiból és tanulmá- 
nyaiból. Füzetenkent 1 K 70 fillér. 


Lesestiicke. 


Ära 4 


Der STURM könyvei: 


Herwart Walden: Tanz der Tone 
(kotta) ára 6 kor. 

Herwart Walden: Einblick in Kunst 
(64 reprodukcióval) ara 9 kor. 


Herwart Walden: Gesammelte Schrif- 
ten. Ára 4 korona. 


August Stramm : Du (szerelmiversek) 
ara 6 kor. 

Paul Scheerbart: Glasarchitectur (ta- 
nulmányok) ára 4 korona) 

Peter Baum: Schiitzengrabenverse. Ara 
6 korona. 

Adolf Knoblauch: Die schwarze Fahne 
(regény) ára 4 kor. 

Herman Essig: Überteufel (drama) ára 
5 korona. 

Herman Essig: Wetterfrosch (elbeszé- 
lés) ara 5 kor. 


Sturm-Biicher (sorozat 1—14.sz.-ig) : 

August Stramm kis drámái, Lothar 
Schreyer, Pater Baum, Hage von 
Kohl, Adolf Behne stb. munkái 
fiizetenkint 1 kor. 50 fillér. 


Sturm-levelezólapok a legujabb francia, 
angol, orosz, német, spanyol és olasz 
művészek képeinek és szobrainak 
reprodukcióival. Ára darabonként 50 
fillér. Az egész sorozat 75 darabból áll. 


Megjelenés dátuma 1919. január 26. — A lap minden cikkéért a szerző felel. 

Felelős szerkesztő és. kiadó: KASSÁK LAJOS. 


Folyóiratunk első évfolyama 


A TETT 


R, háború ellenes tendenciája miatt a rat 
két évvel ezelőtt betiltott, kiadóhivatalunk utján 


UJBÖL KAPHATÓ. 


Hit HN 444424449482 


MINDEN ESTE: 


Az ötvenéves férfi 


Hajo Sándor 


Három. felvonásos tragikomedidja. 


Bean 


Kezdete 7 örakor. 

i j Fizessen elő a 


SZABADGONDOLAT |} 


cimü minden párttól, kliktől és hatalmi szervezettől 


RBelodrost SARA 


Igazgatá: Bárdas Arthur. — Koronaherceg-u. 6. 

V., Visegrädi-utca 15. félemelet. 

Krausz J. és Társa könyvnyomdai mű intézete Budapest, V. Falk Miksa-utca 15. 


